CELEX: 62010TN0320
Language: mt
Date: 2010-08-02 00:00:00
Title: Kawża T-320/10: Rikors ippreżentat fit- 2 ta’ Awwissu 2010 — Fürstlich Castell’sches Domänenamt vs UASI — Castel Frères (CASTEL)

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/24
            
         Rikors ippreżentat fit-2 ta’ Awwissu 2010 — Fürstlich Castell’sches Domänenamt vs UASI — Castel Frères (CASTEL)
   (Kawża T-320/10)
   ()
   2010/C 260/33
   Lingwa tar-rikors: l-Ingliż
   
      Partijiet
   
   
      Rikorrenti: Fürstlich Castell’sches Domänenamt, Albrecht Fürst zu Castell-Castell (Castell, il-Ġermanja) (rappreżentanti: R. Kunze, Solicitor, G. Würtenberger u T. Wittmann, lawyers)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra fil-proċeduri quddiem il-Bord tal-Appell: Castel Frères SA (Blanquefort, Franza)
   
      Talbiet tar-rikorrenti
   
   
               —
            
            
               Tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinni) tal-4 ta’ Mejju 2010 fil-Każ R 962/2009-2;
            
         
               —
            
            
               Tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: It-trade mark “CASTEL” għal prodotti fil-klassi 33 — Reġistrazzjoni għal trade mark Komunitarja Nru 2 678 167
   
      Proprjetarju tat-trade mark Komunitarja: Il-parti l-oħra fil-proċeduri quddiem il-Bord tal-Appell
   
      Parti li qed titlob id-dikjarazzjoni ta’ invalidità tat-trade mark Komunitarja: Ir-rikorrenti
   
      Dritt tat-trade mark tal-parti li qed titlob id-dikjarazzjoni ta’ invalidità: Il-parti li qed titlob id-dikjarazzjoni ta’ invalidità bbażat it-talba tagħha fuq raġunijiet assoluti għal rifjut skont l-Artikolu 7 tar-Regolament tal-Kunsill (KE) Nru 207/2009
   
      Deċiżjoni tad-Diviżjoni tal-Kanċellazzjoni: Talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikolu 7 tar-Regolament tal-Kunsill Nru 207/2009, meta l-Bord tal-Appell: (i) min-naħa ddikjara korrettament li “Castell” kienet indikazzjoni ta’ oriġini rikonuxxuta f’relazzjoni mal-inbid, iżda min-naħa l-oħra, żbalja meta kkunsidrat li t-trade mark ikkontestata “CASTEL” kienet differenti b’mod kospikwu minn “Castell” u għaldaqstant, ikkonkluda li t-trade mark ikkontestata setgħet tiġi rreġistrata, (ii) qal li “CASTEL” kienet kelma użata komunement għal “kastell” fl-industrija tal-inbid, u naqas milli jikkonkludi li “CASTEL” ma setgħetx tiġi rreġistrata; Ksur tal-Artikoli 63, 64, 75 u 76 tar-Regolament tal-Kunsill Nru 207/2009, billi l-Bord tal-Appell ma ħax biżżejjed inkunsiderazzjoni l-fatti u l-argumenti mressqa; Ksur tal-Artikolu 65 tar-Regolament tal-Kunsill Nru 207/2009, billi l-Bord tal-Appell aġixxa ultra vires meta ġġustifika d-deċiżjoni tiegħu permezz ta’ “koeżistenza paċifika”, għalkemm din id-dottrina mhijiex ċara għall-kunsiderazzjoni tar-reġistrazzjoni ta’ trade mark.